Ego Hugo, dux Burgundię, notum facio omnibus, quod nobilis Symon de Brecons dedit et concessit in perpetuum episcopis Lingonensibus medietatem tertiarum de Gevroles, et terciam partem decimarum quam tenebat in dominicatura; et concessit eisdem aliam partem tertiam decimarum quam Philippus de Chalota, miles, tenebat ab eo in feodo, quam et dedit et concessit eisdem ibidem Philippus, laudantibus uxore et universis filiabus ejus laudantibus ibidem Matildi, domini Symonis uxore, et Huone, Symone, [tres desunt] filiis aliis eorumdem. Testes: Manasses, Trecensis episcopus, Droco de Chaliet, Petrus, major de Castellione. Actum anno M°C° octogesimo octavo. Amen.